"Doamna Ramona Chiriac, preşedinta Reprezentanţei Comisiei Europene la Bucureşti, s-a suspendat după ce au fost discuţiile că va candida pe lista comună a alianței PSD și PNL, a anunţat public de ce anume s-a retras", a spus Marcel Ciolacu.
Întrebat dacă Mihai Tudose ar putea deschide lista pentru europarlamentare, liderul PSD a spus: "Referitor la Mihai Tudose, este o opţiune de deschidere a listei, dar în urma deciziei luate de doamna Ramona Chiriac sunt ferm convins că în zilele următoare o să mă văd cu Nicolae Ciucă și vom hotărî împreună cum vom merge mai departe".
Ciolacu a spus că vrea ca listele să fie deschise de reprezentanți ai celor două partide.
"Eu îmi doresc în acest moment ca listele să fie deschise de reprezentanţi ai celor două partide", a precizat el.
Ramona Chiriac a anunțat, joi, că nu mai candidează la alegerile europarlamentare din motive personale.
(sursa: Mediafax)